**Іўчанкаў, В. І**. Беларускі правапіс у апорных схемах / Віктар Іванавіч Іўчанкаў // Роднае слова. – 2010. – № 6. – С. 54–59.

**БЕЛАРУСКІ ПРАВАПІС У АПОРНЫХ СХЕМАХ**

***Працяг. Пачатак у № 5.***

Увазе чытачоў прапануюцца апорныя схемы па новай рэдакцыі беларускага правапісу. Правілы падаюцца пакрокава ў выглядзе стандартных фігур рознай формы. Схемы адпавядаюць структуры правіл (Правілы беларускай арфаграфіі і пунктуацыі. - Мінск: Нацыянальны цэнтр прававой інфармацыі Рэспублікі Беларусь, 2008). Новае і тое, што патрабуе асаблівай увагі, у апорных схемах пазначана клічнікам.

п

**Схема 11**

**ПРАВАПІС ЗВОНКІХ І ГЛУХІХ ЗЫЧНЫХ**

**Для праверкі правільнасці напісання звонкіх і глухіх зычных трэба змяніць слова ці падабраць іншае аднакаранёвае слова, каб пасля зычнага, які патрабуе праверкі, быў галосны або зычныя** р, л, м, н, в:

рыбка - рыба, магчы - магу, кладка - кладак, даведка - даведацца, дзядзька - дзядзечка, хадзьба -хадзіць, казка - казаць,важкі - важыць, просьба - прасіць, касьба - касіць, носьбіт - насіць, малацьба - малаціць, рубчык - рубец, паўзці - паўзу, малодшы - малады; хлеб - хлеба, рог - рога, дзед - дзеда, поезд - поезда, роўнядзь - роўнядзі, сядзь - сядзі, нож - нажа, маж - мажаш, лістаж - лістажу, воз - воза, мазь - мазі, дождж - дажджу, рэж - рэжу, а таксама розаг - розгі, мозг - мазгі, лязг - лязгаць,

гргрыб - грыбны, грыбніца, бег - беглы, бегма, загадка - загадны, загадваць,

ножка - нажны.

**Словы** лязг, лязгаць **маюць варыянты** ляск, ляскаць.

**Правапіс уласнабеларускіх і запазычаных слоў, у якіх напісанне звонкіх і глухіх зычных нельга праверыць, вызначаецца па слоўніку:**

Афганістан, футбол, баскетбол, вакзал, айсберг, струбцына, экзамен.

**Схема 12**

**ЛІТАРЫ Д, Т і ДЗ, Ц**

**Замест** д, т **перад** е, ё, і, ю, я **пішуцца адпаведна** дз, ц:

гарады - у горадзе, іду - ідзём, вяду - вядзі, вада - вадзяны, грудны - грудзі, чысты - чысцюткі.

**Замест** д, т **перад мяккім** [в'] **пішуцца адпаведна** дз, ц:

два - дзве, дзвесце, рута - руцвяны, мёртвы - мярцвяк,

чатыры - чацвёрты, чэрствы - счарсцвелы.

**Літара** ц **і афрыката** дз **перад мяккім** [в'] **пішуцца згодна з вымаўленнем**

**у словах:**

дзверы, мядзведзь, бацвінне, цвёрды, цвярозы, цвік, цвілы, цвісці, ліцвін, ліцвінка, яцвяг, Мацвей, Мацвеенка, Бацвіннік і інш.

**Выключэнне:**

твіст.

**Гукі** [д] **у канцы прыстаўкі і** [т] **у складзе суфікса перад мяккім** [в'] **захоўваюцца нязменна і на пісьме перадаюцца адпаведна літарамі** д і т:

адвезці, у таварыстве, у агенцтве, у выдавецтве, аб прыродазнаўстве,

у грамадстве, у братэрстве.

**Гук** [т] **вымаўляецца нязменна і на пісьме перадаецца літарай** т **перад мяккім** [в'] **у аддзеяслоўных назоўніках і ў словах, вытворных ад іх:**

бітва - у бітве, брытва - брытве, брытвенны, клятва - клятве, клятвенны,

пітво -у пітве, паства -у пастве.

**Літары** д **і** т **пішуцца таксама ў некаторых іншых словах:**

мардва - мардве, мардвін, Мардвінаў, Літва - у Літве.

**Схема13**

**ПРАВАПІС ЗВОНКІХ І ГЛУХІХ ЗЫЧНЫХ**

**ЛІТАРЫ Д, ТIДЗ, Ц**

**У СЛОВАХ НЕСЛАВЯНСКАГА ПАХОДЖАННЯ**

**Перад суфіксамі і спалучэннямі суфіксальнага паходжання** -ін-ір-, -ік-, -ёр-, -еец, -ейск- **у словах іншамоўнага паходжання, а таксама ў словах, вытворных** **ад іх,** [д] і [т] **чаргуюцца з** [дз'], [ц'], **што і адлюстроўваецца на пісьме:**

сульфіды - сульфідзін, каманда - камандзір, індзеец, індзейскі (**але**: Індыя - індыец, індыйскі, індыйцы), гвардыя - гвардзеец, гвардзейскі, мантаж - манцёр,  
манціроўка, манціровачны, білет - білецёр, білецік, эпізод - эпізодзік, жакет - жакецік.

**Зычныя** д, т **або** дз, ц **пішуцца ў адпаведнасці з беларускім літаратурным вымаўленнем ва ўласных імёнах і назвах:**

Дадэ, Дэфо, дэ Бальзак, Дэтройт, Тэлаві, Атэла, Тэвасян, Тэкля, Тэкерэй, Тэрэза, Шаптыцкі, "Юманітэ", Дзяніс, Гарыбальдзі, Дзвіна, Дзясна, Барадзіно, Уладзівасток, Градзянка, Плоўдзіў, Хрысціна, Цютчаў, Кацюбінскі, Вучэціч, Целяханы, Цімкавічы, Ціхвін, Быцень, Церак, Цюмень, Цюрынгія, Гаіці, Палесціна, Поці, Таіці і інш.

**Зычныя** дз, ц **пішуцца ў некаторых словах, правапіс якіх вызначаецца па слоўніку:**

мундзір, гетэрадзін, дзюна, дзюшэс, бардзюр, арцель, арцішок, цір, цітр, эцюд, цюль, нацюрморт, уверцюра, накцюрн, цюркскі, цюльпан, каранцін.

**НЕСКЛАДОВАЕ Ў І У СКЛАДОВАЕ**

**НЕСКЛАДОВАЕ У**

**У пачатку слова (калі гэтае слова не пачынае сказ і перад ім няма знакаў прыпынку):**

на увесь дзень, моцны удар, хацела ўзяць, сонца ўзімку, крыкі "ура", для ўніята, ва ўніверсітэце, ледзьве ўчуў.

**У канцы запазычаных слоў ненаціскное** у **не скарачаецца:**

фрау, Шоу, Ландау, Каратау, Дахау, Цеміртау, ток-шоу, ноу-хау.

**У сярэдзіне слова пасля галосных перад зычнымі:**

аўдыенцыя, саўна, фаўна, аўдыякасета, аўра, даўн, джоўль, каўчук, маўзер,  
маўр, паўза, раўнд; **але**: траур.

**Пры чаргаванні** [л] з [ў]:

даў, мыў, казаў, змоўклі, воўк, шоўк, шчоўк, поўны, коўзкі, моўчкі, паўметра, боўтаць;  
**але:**

палка, памылка, сеялка, Алдан, Алжыр, Албанія.

**Гук** [у] **не чаргуецца з** [ў] **у запазычаных словах, якія заканчваюцца на**

-ум, -ус:

прэзідыум, кансіліум, радыус, страус, соус *і вытворных ад іх.*

**Пры чаргаванні** [в] з [ў]:

лаўка (лава), крыўда (крывы), зноўку (новы), аўторак, аўгур,

Аўстрыя, Аўдоцця, Аўрора, Каўказ;  
**але:**

В'етнам, Влтава, В'енцьян.

**Гук** [у] **на пачатку ўласных імён і назваў заўсёды перадаецца вялікай літарай** У **складовае без надрадковага значка:**

ва Узбекістан (для ўзбекаў), на Уральскіх гарах (на ўральскіх дорогах), на Украіне (заўкраінцаў), за Уладзіміра, каля Уладзіслава, да Усяслава.

**Схема 15**

**НЕСКЛАДОВАЕ Й У СЛАВЯНСКІХ СЛОВАХ**

**Гук** [і] **пасля прыставак, якія заканчваюцца на галосны, чаргуецца з** [й] **і перадаецца на пісьме літарай** й:

**у словах з коранем** іс-ці, ігр-аць, ім-я, інач-ай **на месцы ненаціскнога пачатковага каранёвага** [і]: зайсці, выйграць, пайменны, перайначыць;

**у словах** займаць, наймаць, пераймаць, перайманне, праймаць.

<

**У астатніх выпадках пачатковы каранёвы гук** [і] **захоўваецца пасля прыставак на галосны:**

заіскрыцца, заікацца, заінець, праіснаваць, заінтрыгаваць, праілюстраваць, праінфармаваць, неістотны, Прыіртышша, Заішым'е, Заілійскі, праіранскі.

**У словах, утвораных ад дзеясловаў** ісці, іграць **пры дапамозе прыставак на зычны** (аб- ад- над-, раз-, уз- і інш.), [i] **чаргуецца з** [ы]:

абышоў, узышоў, абысці, надысці, пaдысці, разысціся, падыграць, абыграць  
**і інш.**

**Схема 16**

**НЕСКЛАДОВАЕ Й У ЗАПАЗЫЧАНЫХ СЛОВАХ**

**Увага:**

**Гукавое спалучэнне зычнага гука** [й] **з галоснымі ў словах іншамоўнага паходжання перадаецца ётаванымі галоснымі, як і ў словах уласнабеларускіх:**

**пасля галоснага на**

**канцы слова:**

фае, секвоя, Мая, Папая

**пасля галоснага**

**ў сярэдзіне слова:**

маёр, маярат, маянэз,

раён, Аюнскі

**на пачатку слова:**

Ёфе, Нью-Ёрк

***Віктар ІЎЧАНКАЎ***